Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 665/12/4403	Nitra, 8.8.2013
EEČ : 2-32-183-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
ako matka maloletého XXXXX, nar. XXXXX, bytom u starej matky XXXXX v Nitre, hoci má k tomuto vyživovaciu povinnosť priamo zo Zákona o rodine a rozsudkom Okresného súdu v Nitre č.k. 24P/189/2006-19 zo dňa 04.08.2006, právoplatným dňa 22.11.2006, bola zaviazaná prispievať na jeho výživu sumou vo výške 30% zo sumy životného minima na nezaopatrené dieťa podľa osobitného zákona, ktorú je povinná platiť vždy do 15-teho dňa v mesiaci vopred do rúk starej matky, od 01.01.2011 si túto povinnosť riadne neplnila a tak ku dňu 19.06.2013 (vrátane júna)  dlhovala na výživnom do rúk starej matky sumu vo výške 614,08,- Eur, 

lebo zanikla trestnosť činu.

Odôvodnenie:
Poverený príslušník Obvodného oddelenia PZ XXXXX uznesením sp. zn. ORP-1649/NR-NR-2012 zo dňa 08.11.2012 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 01.02.2013 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia.                    
Následne vyšetrovateľ Okresného riaditeľstva PZ Odbor kriminálnej polície v Nitre podľa § 206 odsek 6 Trestného poriadku upozornil obvinenú XXXXX, že skutok bude posudzovaný ako prečin zanedbania povinnej výživy podľa § 207 odsek 1, odsek 3 písmeno b) Trestného zákona  a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinená XXXXX riadne neprispievala na výživu maloletého XXXXX v období od 01.01.2011 a ku dňu 19.06.2013 (vrátane júna) dlhovala do rúk jeho starej matky sumu vo výške 614,08,- Eur.
Z výpovede svedkyne - poškodenej XXXXX č.l. 29-30 sp. zo dňa 26.06.2013 vyplýva, že obvinená XXXXX jej dňa 19.06.2013 poslala 560,78,- Eur a dňa 21.06.2013 - 53,30,- Eur a tak za obdobie od januára 2011 do júna 2013 na výživnom nedlhuje žiadnu čiastku. Z výpovede svedkyne nevyplýva, že by neplnenie vyživovacej povinnosti obvinenou malo trvalo nepriaznivé následky. 
Na č.l. 43 sp. sa nachádzajú fotokópie dokladov dokumentujúcich, že obvinená XXXXX poslala XXXXX sumy 560,78,- Eur a 53,30,- Eur.
Vzhľadom na to, že trestný čin nemal trvalo nepriaznivé následky a obvinená XXXXX vyživovaciu povinnosť za obdobie od 01.01.2011 do 30.06.2013 dodatočne splnila v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka